Source: http://pumpulipupu.blogspot.com/2012/12/
Timestamp: 2019-08-23 10:52:04+00:00

Document:
Pumpuli: joulukuuta 2012
Tässä toisessa osassa tutustumme Make Up For Everin meikkitaiteilijan Julius Sepposen opastamana meikkipohjaan.
Hyvä meikki lähtee primerista eli meikinpohjustusvoiteesta.
Primer tasoittaa ihon pintaa ja väriä sekä parantaa meikin pysyvyyttä. Primer ei korvaa kosteusvoidetta, mutta se myös osaltaan kosteuttaa ja suojaa ihoa. Juliuksen mukaan primeria kannattaisi käyttää ihon suojana aina, vaikka ei muuta meikkiä käyttäisikään. Värittömänä se sopii myös miehille.
Make Up For Everilla on useita erilaisia primereita High Definition HD -tuoteperheessään, joka on kehitetty erityisesti teräväpiirtokuvauksia varten. Se, mikä näyttää hyvältä kuvassa, näyttää yleensä hyvältä luonnossakin, joten siksi HD:t ovat Make Up For Everin suosituimpia tuotteita.
Juliuksen suosikki primereista oli tuo kuvassa vasemmalla näkyvä vihreä HD Primer.
Vihreä taittaa punaista väriä. Juliuksen mukaan suomalaisilla naisilla on ohuesta ihosta ja säästä johtuen usein ongelmia ihon punoituksen kanssa. Myös juhlissa iho voi alkaa punoittaa tanssin, alkoholin ym. vaikutuksesta. Siksi vihreää primeria kannattaisi laittaa mm. juhlameikkiin ennaltaehkäisevästi, vaikka ei punoituksesta juuri silloin kärsisikään. Vihreä primer ei näy, mutta valmistaa ihon jo etukäteen punoitusta vastaan. Vihreää primeria voi käyttää myös vain kasvojen herkästi punoittaville alueille kuten poskille.
HD Primerin (30 ml) hinta on 48,65 euroa.
HD Elixir -seerumi
Vasemmalla yläkulmassa kuvassa näkyy HD Elixir -seerumi.
HD Elixir -seerumi kosteuttaa ja kiristää vähän ihoa, joten se poistaa myös turvotusta. Sen vuoksi se sopii esimerkiksi silmänympäryksille ja hiusjuonteille.
HD Elixir on koostumukseltaan seerumimainen, mutta sisältää primereiden kalvonmuodostusominaisuuksia.
HD Elixir -seerumin (12 ml) hinta on 45,90 euroa.
Make Up For Everilla on myös voimakkaan UV-suojan (SPF 50) sisältävä UV Prime -voide, joka suojaa ihoa auringon säteiltä.
Primereita ei saa kuitenkaan kerrostaa, eli ei esim. niin että ensin laittaa UV Prime -voiteen ja sitten HD Primerin siihen päälle. Jos haluaa käyttää molempia, niin primerit kannattaa sekoittaa toisiinsa.
HD Foundation -meikkivoide
HD meikkivoide on peittokykynsä vuoksi suosittu erityisesti Keski-Euroopassa ja yksi Sephoran myydyimmistä meikkivoiteista.
HD meikkivoiteella saadaan utuista, valoa heijastavaa pehmeää pintaa.
Vinkkinä HD meikkivoiteen käyttöön Julius mainitsi, että sen alle kannattaisi aina laittaa primer. Jos ei näin tee, erityisesti talvella iho voi imeä kosteuden meikkivoiteesta. Primer auttaa meikkivoiteen levittyvyyteen. HD meikkivoide sopii kyllä kosteuttavuutensa vuoksi myös pintakuivalle iholle.
HD meikkivoidetta pitäisi malttaa myös käyttää riittävän vähän kerrallaan. Yksi pumppaus meikkivoidetta pitäisi riittää koko kasvoille. Julius demonstroi tätä minulle ottamalla tipan meikkivoidetta kädelleen. Sitä riitti peittämään hänen koko kätensä, jonka pinta-ala on suurinpiirtein sama kuin kasvojen.
Olen itse kokeillut HD meikkivoidetta kerran, ja silloin se oli mielestäni itselleni liian peittävää. Nyt jälkeenpäin ajatellen vika saattoi olla myös siinä, että laitoin meikkivoidetta määrällisesti liikaa.
HD meikkivoide pysyy levitettäessä pitkään kosteana, joten sitä pystyy työstämään ja kerrostamaan.
HD meikkivoiteen (30 ml) hinta on 57,90 euroa, ja yhden pullon pitäisi riittää käytössä keskimäärin 8-9 kk. Jos haluaa säästää meikkivoidetta, se kannattaa levittää sormin, sillä sivellin ja varsinkin sieni syövät meikkivoidetta.
Face & Body -meikkivoide
Toinen Make Up For Everin suosituista meikkivoiteista on nimeltään Face & Body.
Se on erityisesti Suomessa suosittu, koska suomalaiset naiset pitävät kevyestä ja luonnollisesta meikkipohjasta.
Face & Body peittää ja heijastaa valoa huomattavasti vähemmän kuin HD meikkivoide. Silti se on monen suosikki.
Hintaa en valitettavasti huomannut kirjoittaa ylös, mutta se on varmasti samaa luokkaa kuin HD meikkivoiteen, eli n. 50-60 euroa.
Ammattilaismerkkinä Make Up For Everilla on meikkivoiteita hyvin monessa värissä, joten jokaiselle varmasti löytyy sopiva sävy.
HD Powder -irtopuuteri
Sitten palaamme takaisin HD-sarjan puolelle, koska esittelen teille mielestäni aivan loistavan tuotteen, värittömän HD irtopuuterin.
HD puuteri näyttää suurissa määrissä valkoiselta. Itsekin säikähdin aluksi, että tekeekö se kasvoni valkoiseksi kuin lakana.
Selitys on kuitenkin sama kuin lumessa: valo jää hiukkasiin jumiin kun niitä on paljon. Kasvoille levitettynä HD Powder muuttuu läpinäkyväksi.
HD Powder on mielestäni erinomainen juuri siksi, että se ei muuta meikkivoiteen sävyä. Riittää että meikkivoide on oikein valittu, ja puuteri sitten vain täydentää sitä muuttamalla ihon pinnan silkkimäiseksi ja mattaisemmaksi.
HD Powderin (10 g) hinta on 44,90 euroa.
Olen itse käyttänyt useaan kertaan palkittua HD Powderia vuosia.
Pidän kovasti sen hienojakoisesta, valoa vähän heijastavasta, mutta muuten näkymättömästä koostumuksesta.
Face & Body -meikkivoiteen sain jo aiemmin testattavakseni Make Up For Everilta. Se ei kuitenkaan noussut suosikikseni luonnollisuudestaan huolimatta. Luulen, että se johtuu siitä, että siitä puuttuu valoa heijastavat ominaisuudet, joita puolestaan on runsaasti vakiomeikkivoiteessani Giorgio Armanin Luminous Silkissa.
En huomannut kysyä meikkitaiteilija Julius Sepposelta, mutta olettaisin että Face & Body on myös monen ammattilaisen suosikki juuri siksi, että se ei itsessään heijasta valoa. Silloin kasvojen valot ja varjot saadaan juuri sinne minne halutaan, ilman että meikkivoide tekisi suoraan niitä.
Minunkin täytyy varmaan kokeilla Face & Bodya vielä kunnon korostus- ja varjostustuotteiden kanssa.
HD Concealer -peitevoide
HD Concealer -peitevoide oli myös yksi Juliuksen omista suosikeista Make Up For Everilta.
HD Concealer peittää silmänympärysihoa, mutta ei vaadi välttämättä päälleen lisäksi puuteria.
HD Concealer on ikään kuin peiteaineen ja valokynän välimuoto. Se ei heijasta yhtä paljon valoa kuin valokynä, mutta toisaalta peittää enemmän. Kätevää kun molemmat ominaisuudet ovat samassa puikossa!
HD Concealerin käyttöön saimme saman ohjeen kuin HD meikkivoiteeseenkin: vähemmän on enemmän. Kaksi naksautusta kynästä riittää molemmille silmänalusille.
HD Concealerin hinta on 41 euroa.
Nuo Concealereiden takana näkyvät värikkäät jutut ovat muuten Camouflage Cream Palette -peitevoidepaletteja (41,90 euroa). Ne ovat kuitenkin enemmän ammattilaiskäyttöön, sillä harva tavallinen meikkailija tarvitsee noin montaa eri väristä peiteainetta.
Tässä nähdään vielä näitä ihania valoja ja varjoja sekä hehkuvaa ihoa parhaimmillaan MUFE:n mainoskuvassa.
Kyseessä ovat geelimäiset Uplight -valovoiteet. Ne kosteuttavat ihoa samalla kun lisäävät siihen hehkua.
Nyt kun meillä alkaa olla meikkipohja muuten selvillä, haluan esitellä vielä tällaisen jokaiselle naiselle tarpeellisen tuotteen.
Duoja on saatavissa neljässä eri sävyssä ja hinta on 52,05 euroa.
Sain tämän Sculpting Kitin myös itselleni testiin.
Tässä Sculpting Kitissa on mielestäni erityisen hyvää se, että varjostus- ja korostustuote ovat samassa paletissa. Paletti on sen vuoksi tosi kätevä esim. matkoille mukaan.
Usein jaksan kyllä laittaa varjot kasvoille aurinkopuuterilla, mutta korostukset valopuuterilla jäävät yleensä kiireessä tekemättä. Jospa siihen tulisi nyt muutos kun molemmat värit ovat valmiiksi samassa paletissa!
Ostoslistalleni meni: Vihreä HD Primer.
Mahdollisesti myös jossakin vaiheessa kokeilen uudelleen HD meikkivoidetta.
Seuraavassa osassa silmämeikki!
Lähettänyt Pumpulipupu klo 16.47 5 kommenttia
Tunnisteet: aurinkopuuterit, highlighterit, irtopuuterit, Make Up For Ever, meikkipohja, meikkivoiteet, peitevoiteet, primer, puuterit
Alennettujen tuotteiden joukossa oli myös jonkin verran IsaDoran ja Lumenen tuotteita. IsaDoralta voi mainita hiusmascarat (uudeksi vuodeksi?!) ja sinkkuluomivärit ja Lumenelta mm. aurinkopuuterit.
Tällä kertaa selektiivisen kosmetiikan alennustuotteet eivät olleet Helsingin tavaratalossa tuotteiden omilla tiskeillä, vaan meikit ja parfyymit oli kerätty yhteen pöytään parfyymiosaston laitamille. Myös alennetuilla hiustuotteilla oli oma pöytänsä hiustenhoitopuolella.
Useinhan Stocka on koonnut selektiivisen kosmetiikan aletuotteet samaan pöytään vasta kun ale on kestänyt jo jonkin aikaa ja suurin osa tuotteista myyty. Nyt ehkä joulukauppa on ollut sen verran hyvää, ettei alennukseen ole jäänyt niin paljon tuotteita, joten ne on voitu suoraan asetella kaikki samaan pöytään. Itse pidin tätä systeemiä ensin aika hyvänä, sen sijaan että pitäisi kierrellä selektiivisen kosmetiikan osastolla kaikki eri merkkien pisteet.
Lush aloitti alennusmyyntinsä myös eilen. Alennuksia oli sekä nettikaupassa että Asematunnelin liikkeessä. Lushilla en ehtinyt eilen käymään, mutta ainakin nettikaupassa oli alennuksessa monia joulutuotteita ja mm. Tunteiden loisto -sarjan meikkejä.
Sokoksella ale oli myös käynnissä, vaikka esim. alekatalogia ei oltu vielä saatu esille Helsingin tavarataloon. Se löytyy kuitenkin netistä täältä.
Sokoksen erikoiserien joukosta löytyivät kuitenkin jo ensimmäiset aleostokseni hyvillä alennushinnoilla.
Perinteisesti ostan Sokoksen alesta aina Maybellinen vihreää kynsilakanpoistoainetta. Sen normaalihinta on 7,50 euroa, mutta nyt sen sai alesta hintaan 5,80 euroa. Ostin kaksi pulloa.
Päivitystä Helsingin aletilanteeseen perjantaina 28.12.2012:
Kicksin alet alkoivat Helsingin keskustassa tänään. Tarjolla mm. OPI:n Holland-kokoelman kynsilakkoja - 30 %, jolloin hinnaksi jää 11,50 euroa. Lisäksi Clarinsin vanhanmallisia, erinomaisia luomivärejä - 50 %:n alennuksella. Alessa oli myös luonnonkosmetiikasta runsaasti Dr Hauschkaa, olisikohan se poistumassa Kicksin valikoimasta?
Toistaiseksi - 40 %:n alennus koski vasta Guerlainin muutamia tuotteita.
Mitenkähän tässä oikein käy? Oma alehaukkanne raportoi taas viimeistään maanantaina.
Päivitystä Helsingin aletilanteeseen keskiviikkona 2.1.2013:
Ei ihmeempää raportoitavaa.
Keskustan Kickseissä on jonkun verran mm. Essien kesäkokoelman 2012 Poppy Razzi neonvärisiä kynsilakkoja - 30 %:n alessa, eli hintaa jää vähän yli 10 euroa.
Helsingin Sokoksen selektiivisen kosmetiikan normaaliale ei ole vieläkään alkanut, ja epäilen alkaako ollenkaan Guerlainia lukuunottamatta. Mitähän sitten tekevät kesän tai syksyn jäljellä oleville kausikokoelmille? Siirtyvätkö ne alennukseen esim. 3+1 -päiville?
Alennusprosentti on - 30 %, ja alennuksessa on jonkin verran mm. Chanelin, Diorin, YSL:n ja Clarinsin tuotteita.
Varmaan ihan viisas strategia Sokokselta odottaa, että Stockmann on ehtinyt myydä omat selektiivisensä - 40 %:n alennuksella ennen kuin aloittaa oman - 30 %:n alensa.
Päivitystä Helsingin Sokoksen aletilanteeseen tiistaina 8.1.2013:
Ihana lukijani vinkkasi, että odottamani Lumene Blueberry Crystal -luomivärit ovat nyt tulleet Sokoksella alennukseen 4,90 euroa. Kävin heti ostamassa haluamani vihreän Koivunsilmuja. En ollut ainakaan huomannut Lumenen luomivärejä Sokoksen alessa aiemmin, joten ilmeisesti ne ovat ilmestyneet sinne vasta nyt.
Päivitystä Helsingin aletilanteeseen tiistaina 22.1.2013:
Sokos on alentanut osan selektiivisestä kosmetiikasta jopa - 70 %:iin. Tarjolla oli tuotteita mm. Sensailta, Guerlainilta, YSL:ltä ja Chanelilta. Osa tuotteista on edelleen - 40 %:n alessa (mm. Dior), osa - 50 % ja osa - 70 %:a.
Lähettänyt Pumpuli klo 9.09 9 kommenttia
Make Up For Everin perusti ranskalainen Danielle Sanz jo vuonna 1984. Make Up For Ever on siis yksi vanhimmista ammattilaistason meikkisarjoista.
Make Up For Everin valikoimaan kuuluu yli 1400 tuotetta. Sarjasta löytyy tuotteita tavallisiin kauneusmeikkeihin sekä ammattilaiskäyttöön kuvauksiin, muotinäytöksiin ja teatterilavoille.
Danielle Sanzin motto onkin: paras kelpaa kaikille. Eli kun tuotteet ovat ammattilaistasoa, ne sopivat erinomaisesti myös tavallisille naisille arki- ja juhlakäyttöön.
Danielle Sanz on itse maskeeraajan koulutuksen lisäksi taustaltaan kuvanveistäjä ja taidemaalari, joten hänellä on syvällinen ymmärrys väreihin ja muotoihin. Make Up For Ever syntyi hänen omista tarpeistaan työssään meikkaajana tiettyihin tuotteisiin, joita ei ollut kuitenkaan markkinoilla saatavilla. Kollegat alkoivat ostaa Sanzin kehittämiä tuotteita. Lopulta hän perusti myymälän ja meikkistudion Pariisiin Rue la Boétielle, jossa se on vieläkin. Aion ehdottomasti mennä käymään seuraavan kerran kun olen Pariisissa!
Nykyään Make Up For Everia myydään ympäri maailmaa niin sen omissa putiikeissa kuin tavarataloissakin. Myös kosmetiikkaketju Sephorassa myydään MUFE:a.
Itse tiivistäisin Make Up For Everin intohimoon ja innostukseen meikkausta, värejä ja laatua kohtaan.
Suomen Make Up For Everin valikoimaan kuuluvat kaikki sarjan tuotteet. Valikoimassa on mm. tarpeeksi vaaleita, tummia, kestäviä ja peittäviä meikkituotteita, irtoripsiä ja muita erikoisefektejä vaativimpiinkin tarpeisiin. Myös monet drag-artistit käyttävät tietääkseni Make Up For Everin tuotteita.
Make Up For Ever julkaisee myös kausikokoelmia. Danielle Sanz suunnittelee edelleen itse kaikki kausikokoelmat ja tekee assistentteineen niiden mainoskuvat.
Viime kevään 2012 kokoelma oli ihana La Boheme (kokoelman esittelyni täällä), syksyn 2012 dramaattinen Black Tango (yläpuolella oleva kuva siitä ja esittelyni täällä) ja juuri tätä kirjoittaessani pitäisi juhlakauden 2012 kimaltavan Holodiam-kokoelman olla saapunut myyntiin.
Make Up For Everin kausikokoelmatkin heijastavat merkin ammattilaisluonnetta siinä, että niiden tuotteet jäävät yleensä myös MUFE:n vakiovalikoimaan. Näin mm. ammattilaiset voivat löytää kerran käyttämänsä tuotteet myös tarvittaessa uudelleen.
Koska Make Up For Ever on suunniteltu alunperin ammattilaiskäyttöön, tulee tuotteiden sopia myös kaikenlaisille ihoille. Sen vuoksi tuotteet ovat allergisoimattomia. Niitä ei myöskään testata eläimillä.
Make Up For Everin kaksi kuuluisinta meikkilinjaa ovat teräväpiirtokuvausta varten kehitetty High Definition HD -sarja sekä vedenkestävä Aqua-sarja. Tutustumme näihin molempiin tarkemmin myöhemmin.
Tervetuloa siis kanssani Make Up For Everin Showroomille Kallioon, where the magic happens!
Julius toimii myös Make Up For Ever Academy Helsinki -maskeerauskoulun rehtorina ja opettajana. Koulussa voi opiskella meikkaaja/maskeeraajaksi. Koulutus kestää 8 kuukautta ja seuraava kurssi alkaa ensi syksynä 2013.
Make Up For Ever Academyssa on tarjolla myös monenlaisia yksittäisiä tehokursseja. Valikoimaan sisältyy myös Kauneusmeikin peruskurssi (2 pv), joka sopii meikkauksesta kiinnostuneille harrastelijoille (aion osallistua!) ja esimerkiksi julkisen työnsä vuoksi paljon esiintyville ja meikkaustaitoja sen vuoksi tarvitseville.
Tämän perusteellisemman kurssin lisäksi Make Up For Everin Showroomilla Kalliossa järjestetään tilauksesta meikkiopastuksia yksittäisille henkilöille tai ryhmille. Opastuksessa käydään läpi koko meikki pohjustuksesta värien käyttöön yksilölliset tarpeet huomioiden. Kesto on noin 2 tuntia ja hinnat ovat 100 euroa yksilöopastus, pariopastus 90 e/hlö ja ryhmähinta (väh. 3 hlöä) 80 e/hlö. Yhteystiedot ajanvaraukseen löytyvät Make Up For Everin nettisivuilta täältä.
Samalla voi hyödyntää mahdollisuuden ja tehdä ostoksia Make Up For Everin myymälässä. Siellä on usein hyviä alennuksia meikkituotteista ja ammattilaisapua niiden valintaan tarjolla.
Kannattaa myös tykätä MUFE:sta Facebookissa, jolloin saatte suoraan tietoa viimeisimmistä uutuuksista ja tarjouksista!
Ostoslistalleni meni: Kauneusmeikin peruskurssi
Lähettänyt Pumpulipupu klo 23.19 7 kommenttia
Tunnisteet: Make Up For Ever, tapahtumat
MACin tämän vuoden varsinainen joulukokoelma oli nimeltään Glamour Daze. MAC harrastaa varsinaisen joulukokoelmansa ohella jouluisin myös valmiita lahjapakkauksia. Holiday Mini Kits -kokoelman nimi on osuvasti Guilty Passions.
Give into Guilty Passions, from champagne and a dazzling party dress to eyes that shimmer and lips that glisten. MAC mini kits for eyes and lips packaged in round, chevron-print boxes trimmed with a bow, in shades and finishes too irresistible to resist.
Guilty Passions -kokoelmaan kuului kolme pakettia Crushed Metallic Pigments -luomiväripigmenttejä. Jokaisessa lahjapaketissa oli neljä purkkia pigmenttejä. Niitä oli nude-ruskea-punainen setti Tenderly Warm, vaaleanpuna-pinkki-violetti Sweetly Smoky ja turkoosi-vihreä Brilliantly Cool.
Olisin kyllä hyvin voinut ostaa ruskean tai violetin setin, mutta ne olivat jo loppuunmyytyjä.
Aiemmilta vuosilta minulla on MACin kesän 2011 Surf Baby -kokoelmasta Summer Stash -pigmenttitorni ja viime joulun 2011 Dazzlesphere -kokoelman Berry Ornament -pigmentit. Tämän vuoden ruskeat Tenderly Warm -pigmentit vaikuttivat hyvin samanlaisilta kuin Summer Stash ja Berry Ornament, joten varmaan olisin kuitenkin valinnut violetin Sweetly Smoky jos olisin ollut ajoissa apajilla.
Huulikiiltopaketteja Guilty Passions -kokoelmassa ilmestyi myös kolme: nudet Nicely Nude, korallinväriset Cocktail Coral ja vaaleanpunaisen-violetin-viininpunaiset Lavish Rose.
Olisin varmaan itse valinnut itselleni Cocktail Coralin, mutta MACin myyjän ehdottamissa Nicely Nude -huulikiilloissa oli se hyvä puoli, että jos minulta jotakin huulituotteita voi sanoa puuttuvan, niin ehkä sitten nude-huulikiiltoja.
Kaikki MACin Guilty Passions -tuotteet oli pakattu aivan upeasti.
Nicely Nude -pakkaukseen sisältyy neljä huulikiiltoa: Fashion Whim (light beige), Satin Slip (soft beige with gold pearl), Get Rich Quick (MACin ilmoituksen mukaan warm yellow brown, mutta minä en näe siinä mitään keltaista vaan ainoastaan punaista shimmeriä) ja Kiss Don't Tell (warm chocolate creme).
Huulikiilloista ensimmäinen Fashion Whim ja viimeinen Kiss Don't Tell ovat Cremesheen Glass -koostumuksella. Keskimmäisistä Satin Slip ja Get Rich Quick ovat Dazzleglasseja, Get Rich Quick Dazzleglass ja Satin Silp Dazzleglass Creme.
Dazzleglassia MAC kuvailee seuraavasti: "Lipcolour that dazzles with light and shine to bring an exciting dimensional pop to your lips. Large particle pearls reflect and refract light to mimic the brilliance of quartz and opal crystal. Provides exceptional shine with a crystalline iridescence."
Dazzleglass Cremen kuvausta en löytänyt. Mutta Dazzleglass Creme on varmaan jotakin samantyyppistä kuin Dazzleglass, mutta cremena.
Huulikiiltojen määrää mietin, sillä oletin automaattisesti että näissä lahjapaketin huulikiilloissa olisi vähemmän tavaraa kuin MACin huulikiilloissa normaalisti. MACin huulikiillothan ovat nimittäin valitettavan kuuluisia siitä, että saattavat näyttää pakkaukseltaan isommilta kuin mitä sisältö todellisuudessa on.
MAC ilmoittaa Guilty Passionsin Cremesheen Glassin ja Dazzleglass Cremen kooksi 1,9 grammaa ja Dazzleglassin kooksi 2,6 grammaa.
Lähettänyt Pumpulipupu klo 12.42 3 kommenttia
Tunnisteet: huulikiillot, MAC, meikkikokoelmat joulu 2012
Innostuin joulua edeltävällä viikolla meikkailemaan lähes pelkästään IsaDoran joulukokoelmien tuotteilla.
IsaDoran joulun 2011 Red Rush -kokoelma ja tämän joulun 2012 Northern Lights -kokoelman lämmin lookki muistuttavat paljon toisiaan. Kovasti puna-kultaisissa tunnelmissa mennään!
Kynsillä oli perinteisesti The joululakka, China Glaze Ruby Pumps.
Tiesittekö muuten, että Ruby Pumps on alunperin China Glazen Ihmemaa Oz -elokuvateemaisesta Wizard of Ooh Ahz -kokoelmasta vuodelta 2001. Inspiraationa sille ovat olleet Ihmemaa Ozin Dorothyn punaiset taikakengät.
Ruby Pumps julkaistiin uudelleen China Glazen joulun 2009 Wizard of Ooh Ahz Returns -kokoelmasssa, mutta se kuului China Glazen vakiovalikoimaan siinä välissäkin, niin suosittu se oli.
Käytin Ruby Pumpsia viime jouluna ensimmäistä kertaa, ja silloin en ollut niin vaikuttunut. Lakasta oli kohistu niin paljon etukäteen, että odotin jotain vieläkin enemmän.
Lähettänyt Pumpulipupu klo 13.39 6 kommenttia
Tunnisteet: China Glaze, huulikuvat, huulipunat, IsaDora, kynsikuvat, kynsilakat, luomivärit, meikkikokoelmat, silmämeikkikuvat
Severinella myös nähdään elokuvassa OPI:n kynsilakoilla toteutettu lakkaus. Päävärinä on tumman viininpunaista kokoelman nimilakkaa Skyfallia, ja toisella puolella kynnen alla kultaista väriä Golden Eye -kynsilakalla.
Samalla rahalla Severine toi selvästi muotiin myös viininpunaisen huulipunan ja mustan pitsin.
Ylärivi: The World Is Not Enough, Tomorrow Never Dies, Casino Royale, Skyfall, You Only Live Twice, Die Another Day
Alarivi: The Spy Who Loved Me, Golden Eye, Moonraker, On Her Majesty's Secret Service, Live And Let Die, The Living Daylights
Kynsilakat on nimetty kuuluisien James Bond -elokuvien mukaan.
Lemppareitani ovat syvänpunainen You Only Live Twice (This rich high-shimmer magenta is a once in lifetime find), punavioletti Casino Royale (This high-rolling plum is fit for royalty) sekä pelkkien nimiensä vuoksi jäinen Moonraker ja harmaa On Her Majesty's Secret Service.
Varsinkin viimeinen on minusta aivan loistava oivallus: kaukaa tavalliselta siniharmaalta (tai hei, gunmetal!) näyttävä kynsilakka, jossa on kuitenkin läheltä katsottuna kaikki mahdolliset värit. So James Bond!
Sitä en valitettavasti osaa arvioida, onko OPI:n kynsilakkakokoelman sävyillä myös joku yhteys nimielokuviinsa. En muista elokuvista kuin You Only Live Twicen, jonka syvänpunainen nimilakka voisi viitata elokuvassa näkyvässä roolissa olevaan tulivuoreen. Skyfallin alkuteema oli verta, joten siihenkin ruskeanpunainen Skyfall-kynsilakka sopisi.
Olisin voinut ostaa vaikka koko tämän Skyfall-kynsilakkakokoelman, niin hieno se minusta oli, mutta tyydyin muistoksi muutamaan lakkaan.
OPI:a myydään Suomessa mm. Stockmannilla ja Sokoksella huikeaan n. 17 euron hintaan. Siitä huolimatta suosituimmat värit tästä kokoelmasta myytiin ainakin täällä Helsingissä nopeasti loppuun.
Skyfall-kokoelmasta on ollut myynnissä myös neljän kynsilakan minisetti The Bondettes, johon kuuluu kultainen Golden Eye, punainen The Spy Who Loved Me, harmaanruskea The World Is Not Enough ja mustanvihreä Live And Let Die.
Onneksi löysin kuitenkin Nail etc -nettikaupasta vielä tämän Get Bonded -kokoelman, joka ei mielestäni ole edes ollut Suomessa myynnissä.
Upea oli myös Antti Asplundin dj-seuralainen kultaisessa, tähtiyöstä inspiroituneessa meikissään.
Lähettänyt Pumpulipupu klo 20.42 4 kommenttia
Tunnisteet: kynsilakat, meikkikokoelmat joulu 2012, OPI

References: HD 
 HD 

HD 

HD 
 HD 

HD 

HD 

HD 
 HD 

HD 

HD 

HD 
 HD 
 HD 

HD 
 HD 

HD 

HD 
 HD 
 HD 

HD 
 HD 

HD 
 HD 

HD 

HD 
 HD 

HD 

HD 

HD 

HD 

HD 
 HD 

HD 
 HD 
 HD 
 HD